08/02/2021 | Administración LocalMunicipal
Boqueixón
Aprobación definitiva da modificación da ordenanza reguladora da expedición do carné para a venda nos mercados - feiras de Boqueixón, así como parfa a venda ambulante no concello

Aprobación definitiva da Modificación da Ordenanza reguladora da expedición do carné para a venda nos mercados - feiras de Boqueixón, así como para venda ambulante no Concello de Boqueixón Na resolución da alcaldía ditada o día 2 de febreiro de 2021, adoptouse o acordo que a continuación se transcribe literalmente: EXPEDIENTE 2020/G014/000003. Modificación da Ordenanza reguladora da expedición do carné para a venda nos mercados - feiras de Boqueixón, así como para venda ambulante no Concello de Boqueixón O 11/11/2020 o Pleno do Concello, aprobou inicialmente a Ordenanza reguladora da expedición do carné para a venda nos mercados- feiras de Boqueixón, así como para a venda ambulante no Concello de Boqueixón O 19/11/2020 publicouse no Boletín Oficial da Provincia da Coruña núm.197 e no Taboleiro de edictos da Casa Consistorial, o anuncio correspondente á dita aprobación e ao inicio da exposición pública daquel por un prazo de 30 días hábiles. O 02/02/2021 a Secretaría-Intervención emitiu certificación na que se acredita que durante este prazo NON se presentou ningunha alegación nin reclamación en relación con este expediente. CONSIDERACIÓNS TÉCNICAS E XURÍDICAS Artigo 49 da Lei 7/1985 de 2 de abril, reguladora das bases do réxime local. RESOLUCIÓN PRIMEIRO. Elevar a definitivo o acordo de aprobación inicial da modificación da Ordenanza reguladora da expedición do carné para a venda nos mercados – feiras de Boqueixón, así como para a venda ambulante no Concello de Boqueixón. Artigo 13. Autorización municipal 2 A autorización municipal será persoal e intransferible, quedando prohibida a súa cesión. Excepto nos supostos de cese de actividade por falecemento, xubilación, incapacidade, baixa na actividade do titular autorizado ou outros supostos debidamente xustificados. A vacante existente, co fin de potenciar a continuidade comercial ou o relevo xeracional, poderá ser solicitada polo cónxuxe, familiar en primeiro grao ascendente – descendente ou lateral ou asalariado do/a titular con mínimo 1 ano de antigüidade, nas mesmas condicións da autorización municipal concedida. O solicitante, cónxuxe ou familiar en primeiro grao do titular da autorización, deberá cumprir todos os requisitos para o exercicio da actividade de venda ambulante recollidos no artigo 7 da citada ordenanza e presentar no Rexistro Xeral do Concello de Boqueixón, na Sede electrónica (https://sede.boqueixon.com) ou na forma prevista no artigo 16.4 da Lei 39/2015, de 1 de outubro, do procedemento administrativo común das administracións Públicas, a seguinte documentación: - impreso de solicitude de cesión de autorización. - no caso de cesión por parentesco familiar, deberá presentar fotocopia compulsada do libro de familia ou documento equiparable do rexistro correspondente. - no caso de cesión por relación laboral, debe presentar: copia do contrato laboral e alta na Seguridade Social ou informe de vida laboral actualizado. - certificado de falecemento, de xubilación, incapacidade ou baixa de actividade do organismo correspondente. - a documentación referida no artigo 15 da Ordenanza que detalla o réxime de solicitudes de autorizacións. Non obstante, a petición do titular, a autorización habilitará a outra persoa, sempre maior de idade, como suplente no posto de venda. SEGUNDO. Publicar no Boletín Oficial da Provincia da Coruña o texto definitivo da modificación da Ordenanza reguladora da expedición do carné para a venda nos mercados - feiras de Boqueixón, así como para venda ambulante no Concello de Boqueixón TERCEIRO. Darlle conta desta resolución ao Pleno da Corporación na primeira sesión ordinaria que este órgano realice, de acordo co disposto no artigo 42 do Real Decreto 2568/86, de 28 de novembro, polo que se aproba o Regulamento de organización, funcionamento e réxime xurídico das entidades locais. Boqueixón, 3 de febreiro de 2021 Manuel Fernández Munín, alcalde-presidente.